turjo4nis/wikipedia-bn-dump-20250701 huggingface dataset:
সি কে দুর্গা

সি কে দুর্গা একজন ভারতীয় শল্যচিকিৎসক এবং ক্যান্সার বিশেষজ্ঞ। তিনি স্তন ক্যান্সার অস্ত্রোপচারের একটি কৌশল তৈরি করেছেন, যা একই সাথে ক্যান্সার অপসারণ করে এবং রোগীর নিজস্ব টিস্যু ব্যবহার করে স্তন পুনর্গঠন করে, এটি বিশ্বব্যাপী সার্জনদের দ্বারা ব্যাপকভাবে গৃহীত হয়েছে। তিনি নারী স্বাস্থ্যের ক্ষেত্রে, বিশেষ করে স্তন ক্যান্সারের ওপর তাঁর ব্যাপক গবেষণার মাধ্যমে, তাঁর অবদানের জন্য পরিচিত।

তিনি ২০১৮ সালের নারী শক্তি পুরস্কারের প্রাপক, এটি  ভারত সরকার কর্তৃক প্রদত্ত ভারতের সর্বোচ্চ বেসামরিক নারী সম্মান।

জীবন এবং কর্মজীবন 
তিনি এমবিবিএস ডিগ্রি অর্জন করেন এবং পরে ১৯৮১ সালে এমএস (অস্ত্রোপচার) সম্পন্ন করেন। তিনি ডাঃ রাম মনোহর লোহিয়া হাসপাতালে একজন বরিষ্ঠ রেসিডেন্ট হিসেবে তাঁর কর্মজীবন শুরু করেন এবং পরে ১৯৮৭ সালে একজন বিশেষজ্ঞ হন। বর্তমানে,  তিনি স্নাতকোত্তর চিকিৎসা শিক্ষা ও গবেষণা ইনস্টিটিউটে সার্জারির অধ্যাপক পদে অধিষ্ঠিত এবং নতুন দিল্লির ডাঃ রাম মনোহর লোহিয়া হাসপাতালের সার্জারি বিভাগের পরামর্শদাতা এবং প্রধান হিসেবে দায়িত্ব পালন করছেন। তিনি ইণ্ডিয়ান জার্নাল অফ সার্জারির সহযোগী সম্পাদক হিসেবেও দায়িত্ব পালন করেছেন এবং ২০১৮ সাল থেকে দিল্লির অ্যাসোসিয়েশন অফ সার্জনস অফ ইণ্ডিয়ার একজন কো-অপ্টেড জিসি সদস্য।

২০১৭ সালে, দুর্গা ভারতের শল্যচিকিৎসক সমিতির দিল্লি চ্যাপ্টারের সভাপতি নির্বাচিত হন। একই বছর তিনি অ্যাসোসিয়েশন অফ সার্জনস অফ ইণ্ডিয়া কর্তৃক সেরা রাজ্য চ্যাপ্টার পুরস্কার পেয়েছিলেন। তিনি ক্যান্সার গবেষণায় অসংখ্য শিক্ষার্থীকে পরামর্শ দিয়েছেন এবং ক্যান্সার রোগীদের জীবনযাত্রার মান উন্নত করার জন্য সচেতনতামূলক কর্মসূচি পরিচালনা করেছেন।

তথ্যসূত্র

বহিঃসংযোগ 

 সি কে দুর্গা - নারী শক্তি পুরস্কারপ্রাপ্ত (মহিলা ও শিশু উন্নয়ন মন্ত্রক কর্তৃক প্রকাশিত ভিডিও)

নয়াদিল্লির ব্যক্তি
ভারতীয় চিকিৎসাবৈজ্ঞানিক গবেষক
ভারতীয় নারী চিকিৎসাবৈজ্ঞানিক গবেষক
২০শ শতাব্দীর ভারতীয় নারী বিজ্ঞানী
২১শ শতাব্দীর ভারতীয় নারী বিজ্ঞানী
২০শ শতাব্দীর ভারতীয় চিকিৎসক
২১শ শতাব্দীর ভারতীয় চিকিৎসক
নারী শক্তি পুরস্কার বিজয়ী
জন্মের বছর অনুপস্থিত (জীবিত ব্যক্তি)
জীবিত ব্যক্তি
নারী শল্যচিকিৎসক
ভারতীয় ক্যান্সার বিশেষজ্ঞ
ভারতীয় শল্যচিকিৎসক
বেটি জিন্দাবাদ বেকারি

বেটি জিন্দাবাদ বেকারি ২০১৭ সালে ভারতের ছত্তিশগড়ের যশপুর জেলায় প্রতিষ্ঠিত হয়েছিল। এখানে মানব পাচারের শিকার ব্যক্তিদের কাজে নিয়োগ করা হয় এবং এই সংস্থা ২০১৭ সালের নারী শক্তি পুরস্কার জিতেছে।

ইতিহাস 
২০১৭ সালে ছত্তিশগড়ের যশপুর জেলার কানসাবেল গ্রামে বেটি জিন্দাবাদ বেকারি প্রতিষ্ঠিত হয়েছিল। এখানে মানব পাচার থেকে বেঁচে যাওয়া ব্যক্তিদের নিয়োগ করা হয়। একজন জেলা কালেক্টর এর প্রতিষ্ঠা করেছেন, এটি গ্রামের একমাত্র বেকারি। এখানে কেক এবং কুকিজ বিক্রি হয়। ১৫ থেকে ২২ বছর বয়সী কর্মচারীরা পুনের বিজ্ঞান আশ্রমে প্রশিক্ষণ গ্রহণ করেছেন এবং তারপর জেলা ব্যবসায়িক উদ্যোগ ও নারী ও শিশু উন্নয়ন বিভাগের ঋণ নিয়ে বেকারিটি খুলেছেন। ২০১৮ সালের মধ্যে বেকারিটি দৈনিক লাভের মুখ দেখে এবং দশজন কর্মচারী প্রতি মাসে ৮৮০০ টাকা পেয়ে তাঁদের প্রাথমিক খরচা মিটিয়েছেন। অন্যান্য খরচের মধ্যে রয়েছে যথাক্রমে ৪০০০ টাকা ভাড়া এবং ৫২০০ টাকা বিদ্যুৎ বিল।

প্রকল্পের স্বীকৃতিস্বরূপ, বেকারির শ্রমিকরা ভারতের রাষ্ট্রপতি রামনাথ কোবিন্দের কাছ থেকে ২০১৭ সালের নারী শক্তি পুরস্কার পেয়েছেন। পুরস্কারের সাথে ছিল ১০০,০০০ টাকার অর্থমূল্য। এই বেকারিটি ভারত জুড়ে পরিচালিত বেশ কয়েকটি প্রকল্পের মধ্যে একটি, যাদের লক্ষ্য হল সেইসব লোকদের সাহায্য করা যাঁদের অন্যথায় কর্মসংস্থান খুঁজে পাওয়া কঠিন হবে।

তথ্যসূত্র 

ভারতের বেকারি
জশপুর জেলা
নারী শক্তি পুরস্কার বিজয়ী
৩ রমজান

৩ রমজান হলো হিজরি (ইসলামি) বর্ষপঞ্জি অনুসারে, রমজান মাসের তৃতীয় দিন। এটি বছরের ২৩৯তম দিন (অথবা শাবান মাস যদি ৩০ দিন পূর্ণ করে, তাহলে তা ২৪০তম দিন অথবা সফর, রবিউস সানি, জমাদিউস সানি ও শা'বান মাস যদি ত্রিশ দিন পূর্ণ করে, তাহলে দুইশত একচল্লিশতম দিন)।

ঘটনাবলী 

 ৩৭ হিজরি: আলী ইবনে আবি তালিব ও মুয়াবিয়া ইবনে আবি সুফিয়ানের মধ্যে একটি সালিশি বৈঠক অনুষ্ঠিত হয়। এতে আলী সালিশ হিসেবে আবু মুসা আশয়ারীকে মনোনীত করেন এবং মুয়াবিয়া আমর ইবনুল আসকে মনোনীত করেন। দীর্ঘ আলোচনার পর সিদ্ধান্ত হয় যে আলী হিজাজ, ইরাক, ইয়েমেন ও মিশর শাসন করবেন এবং মুয়াবিয়া সিরিয়ার (শাম) শাসক থাকবেন।
 ৩৫০ হিজরি: আন্দালুসের উমাইয়া খিলাফতের খলিফা হিসেবে দ্বিতীয় আল-হাকাম দায়িত্ব গ্রহণ করেন।
 ৪১৮ হিজরি: আবু তাহের জালালুদ্দাওলা বাগদাদ দখল করে বুয়াইহি রাজবংশের অধীনে যুক্ত করেন।
 ৫৮৬ হিজরি: ক্রুসেডাররা আক্কা শহর অবরুদ্ধ করে আক্রমণের চেষ্টা চালিয়ে ব্যর্থ হয়।
 ৭০৯ হিজরি: স্পেনের আলমারিয়া অবরোধের পর পুনরায় মেরামত করা হয়।
 ১৩০৭ হিজরি: মুসলিম সংগ্রামী নেতা রাবিহ আজ -জুবায়েরকে ফরাসিরা হত্যা করে।
 ১৩৩০ হিজরি: আহমাদ আল-হাইবা মারাকেশ দখল করে নিজেকে মরক্কোর সুলতান ঘোষণা করেন। 
 ১৩৬৮ হিজরি: দক্ষিণ আফ্রিকায় শ্বেতাঙ্গ শাসকরা বর্ণবাদী এপারথাইড নীতি চালু করে।
 ১৩৭৯ হিজরি: মরক্কোর আগাদির শহরে ৫.৯ মাত্রার ভয়াবহ ভূমিকম্পে এক-তৃতীয়াংশ মানুষ মারা যায়।
 ১৪৩৫ হিজরি: 
 ইসরায়েলি কর্তৃপক্ষ অপহৃত তিন অবৈধ ইহুদি বসতি স্থাপনকারী লোকের মৃতদেহ উদ্ধার করে।
 ফ্রান্সের বিএনপি পারিবা ব্যাংক ইরান, সুদান ও কিউবার ওপর নিষেধাজ্ঞা ভঙ্গের কারণে ৮.৯৭ বিলিয়ন ডলার জরিমানা গুনতে বাধ্য হয়।
 ১৪৩৬ হিজরি: কাসসাম ব্রিগেড ইস্রায়েলি ডোলেভ বসতিতে আক্রমণ চালিয়ে একজন অবৈধ বসতি স্থাপনকারীকে হত্যা ও অপরজনকে আহত করে।

জন্ম 

 ১৩১৮ হিজরি: ইউসুফ বিন রাশেদ শেখ মুবারক, সৌদি আরবের মালিকি মাজহাবের ফিকহবিশারদ ও ইতিহাসবিদ। 
 ১৩২৯ হিজরি: হুসেইন মুয়ানিস, একজন মিশরীয় ইতিহাসবিদ।
 ১৩৫২ হিজরি: সাফওয়াত আল-শারিফ, মিশরের প্রাক্তন তথ্য মন্ত্রী।
 ১৩৬১ হিজরি: মুস্তাফা ফাহমি, মিশরীয় অভিনেতা।
 ১৩৬২ হিজরি:  হাসান কাসিম হাবশ, ইরাকি ক্যালিগ্রাফার।
 ১৩৬৭ হিজরি: 
 মুহাম্মদ আল-মানসুর, কুয়েতি অভিনেতা।
 হাসান উইরাইউদা, ইন্দোনেশীয় পররাষ্ট্রমন্ত্রী।
 ১৩৭৫ হিজরি: লতিফা আল-মাজরান, বাহরাইনি অভিনেত্রী।
 ১৩৭৯ হিজরি: শাব খালেদ, ফরাসি গায়ক (আলজেরীয় বংশোদ্ভূত)।
 ১৩৮০ হিজরি: জাকি ফাতিন আব্দুল ওহাব, মিশরীয় অভিনেতা।
 ১৩৮১ হিজরি: মুহাম্মদ ইব্রাহিম, কুয়েতি ফুটবলার ও কোচ।
 ১৩৮৫ হিজরি: হুদা সুলতান, বাহরাইনি অভিনেত্রী।
 ১৪০৮ হিজরি: শিরিন আদেল, মিশরীয় অভিনেত্রী।
 ১৪১১ হিজরি: হনুফ আল-সাদুন, একজন কুয়েতি অভিনেত্রী।

মৃত্যু 

 ৪১৩ হিজরি: আল-শেখ আল-মুফিদ, শিয়া হাদিস বিশেষজ্ঞ ও তৎকালীন সময়ের শিয়া নেতা।
 ৫৬৭ হিজরি: ইবনুল শাজারি, বাগদাদী ভাষাবিদ ও সাহিত্যিক।
 ১৩০৭ হিজরি: রাবাহ বিন আল-জুবায়ের, চাদের সেনাপতি ও নেতা।
 ১৩৪২ হিজরি: মুহাম্মদ মাহদি আল-মাজানদারানি, ইরাকি শিয়া ধর্মীয় নেতা ও লেখক।
 ১৩৯৭ হিজরি: মুফদি জাকারিয়া, আলজেরীয় কবি।
 ১৪০২ হিজরি: আজাজ নুহাইদাহ, লেবাননী ইতিহাসবিদ।
 ১৪১৬ হিজরি: ফাতিমা রশদি, মিশরীয় অভিনেত্রী।
 ১৪২৭ হিজরি: জাওয়াদ আল-তাবরিজি, ইরানি শিয়া ধর্মগুরু।
 ১৪৩১ হিজরি: আল-তাহির ওয়াতার, আলজেরীয় লেখক।
 ১৪৩২ হিজরি: ফুয়াদ গাজি, সিরীয় গায়ক।
 ১৪৩৯ হিজরি: মাইয়া আল-জারিবি, তিউনিসীয় রাজনীতিবিদ ও মানবাধিকার কর্মী।

আরো দেখুন 

 ৪ রমজান
 ৫ রমজান
 ৬ রমজান

গ্রন্থপঞ্জি

তথ্যসূত্র 

ইসলামি বর্ষপঞ্জির দিন
রমজান
কুলসুম সায়ানি

কুলসুম সায়ানী (২১ অক্টোবর ১৯০০ - ২৭ মে ১৯৮৭) ছিলেন একজন ভারতীয় মুসলিম মহিলা স্বাধীনতা সংগ্রামী, সমাজকর্মী, গান্ধী জাতীয়তাবাদী এবং শিক্ষাকর্মী। তিনি তার বাবা এবং স্বামী ডঃ জান মোহাম্মদ সায়ানীর সাথে মহাত্মা গান্ধীর অসহযোগ আন্দোলনের সাথে যোগ দেন।

প্রারম্ভিক জীবন এবং পটভূমি 
কুলসুম সায়ানী ১৯০০ সালের ২১ অক্টোবর গুজরাটে জন্মগ্রহণ করেন। তার বাবা রজব আলী প্যাটেল ছিলেন মৌলানা আজাদের ব্যক্তিগত চিকিৎসক এবং কিছু সময়ের জন্য মহাত্মা গান্ধীর চিকিৎসক হিসেবেও কাজ করেছিলেন। গান্ধীজি দক্ষিণ আফ্রিকা থেকে ফিরে আসার পর কুলসুমকে তার বাবা সঙ্গে নিয়ে গান্ধীজির সাথে দেখা করতে যান। কুলসুম দাবি করেছিলেন যে তিনি ভারতের সাক্ষরতার হার উন্নত করেছেন। তিনি মহাত্মা গান্ধীর দেখানো পথে চরকা গোষ্ঠীর সদস্য হন।

কর্মজীবন 
১৯১৭ সালে কুলসুম তার বাবার সাঙ্গে মহাত্মা গান্ধীর সাথে দেখা করেন। এরপর তিনি মহাত্মা গান্ধীর একজন অনুসারী হন। ভারতীয় জাতীয় আন্দোলনের সময় তিনি সক্রিয়ভাবে সামাজিক সংস্কারের জন্য লড়াই করেছেন। তিনি ভারতের স্বাধীনতা আন্দোলনে অংশগ্রহণ করেছিলেন।  তিনি সামাজিক সমস্যা সম্পর্কে সচেতনতা বৃদ্ধির জন্য ভারতীয় জাতীয় কংগ্রেস কর্তৃক আয়োজিত জন জাগরণ কর্মসূচিতে গুরুত্বপূর্ণ ভূমিকা পালন করেন। কুলসুম মুম্বই এবং মুম্বই সংলগ্ন শহরতলি এলাকাতেও কাজ করতেন। তবে মুসলিম লীগের নেতারা তার কর্মকাণ্ডকে সমর্থন করেননি। তারা বিশ্বাস করত যে তিনি দরিদ্র সম্প্রদায়কে ভারতীয় জাতীয় কংগ্রেসে যোগদানের জন্য প্রলুব্ধ করছেন। তাই তারা তার প্রচেষ্টাকে ব্যর্থ করার জন্য পাল্টা কর্মসূচির আয়োজন করেন।

তিনি হেল্পার নামে একটি উর্দু পাক্ষিক প্রকাশনা চালু করেন। প্রাপ্তবয়স্কদের মধ্যে শিক্ষার প্রচারে তার সক্রিয় অবদান ছিলো। তিনি বিশ্বের নানান স্থান ঘুরে বেড়িয়েছেন। বেশ কয়েকটি আন্তর্জাতিক সম্মেলনে ভারতের প্রতিনিধিত্বও করেছেন।

ব্যক্তিগত জীবন 
তিনি স্বাধীনতা সংগ্রামী ডঃ জান মোহাম্মদ সায়ানীকে বিয়ে করেন, যিনি ছিলেন একজন অগ্রণী আইনজীবী রহিমতুল্লা এম. সায়ানীর পুত্র। তার বড় ছেলে হামিদ সায়ানি ছিলেন একজন অভিনেতা, রেডিও ব্যক্তিত্ব এবং জাদুকর। হামিদ বোর্নভিটা কুইজ প্রতিযোগিতা পরিচালনার জন্য বিখ্যাত হন। তার ছোট ছেলে আমীন সায়ানি ছিলেন রেডিও ব্যক্তিত্ব, যিনি তার কণ্ঠস্বর এবং বিনাকা গীতমালা পরিবেশনার জন্য বিখ্যাত হয় ওঠেন।

সাহিত্যকর্ম 
 গর্বিত শিক্ষাই মূল অনুভূতি
 ভারত-পাক মৈত্রী – মেরে প্রয়াত্ন
 ভারতীয় স্বতন্ত্রতা সংগ্রাম মে মহিলাঁও কি ভূমিকা 
 ভারত মে প্রৌঢ় শিক্ষা

পুরস্কার 
১৯৫৯ সালে ভারত সরকার তাকে পদ্মশ্রী পুরস্কারে সম্মানিত করে। ১৯৬৯ সালে সাহিত্যে তার অবদানের জন্য তিনি ভারতের রাষ্ট্রপতির কাছ থেকে জওহরলাল নেহেরু নেহেরু সাক্ষরতা পুরস্কার লাভ করেন।

মৃত্যু 
১৯৮৭ সালের ২৭ মে কুলসুম সায়ানির জীবনাবসান হয়।

গ্রন্থপঞ্জি

তথ্যসূত্র 

ভারতীয় নারী স্বাধীনতা কর্মী
ভারতীয় নারী সমাজকর্মী
সামাজিক কাজে পদ্মশ্রী প্রাপক
২০শ শতাব্দীর ভারতীয় নারী
১৯৮৭-এ মৃত্যু
১৯০০-এ জন্ম
২০শ শতাব্দীর ভারতীয় ব্যক্তি
অপর্ণা গোপিনাথ

অপর্ণা গোপীনাথ একজন ভারতীয় চলচ্চিত্র অভিনেত্রী এবং নাট্যশিল্পী। ২০১৩ সালে তিনি দুলকার সালমান অভিনীত মালয়ালম ছবি এবিসিডি: আমেরিকান-বর্ন কনফিউজড দেশি-তে একটি চরিত্রের ভূমিকা পালন করেছিলেন। এই চলচ্চিত্রের মাধ্যমে তার অভিনয় জগতে অভিষেক ঘটে।

জীবনের প্রথমার্ধ 
অপর্ণা চেন্নাইয়ের একটি মালয়ালি পরিবারে জন্মগ্রহণ করেন। অভিনয়ে আত্মপ্রকাশের আগে তিনি একজন থিয়েটার শিল্পী এবং নৃত্যশিল্পী ছিলেন। তিনি চেন্নাইয়ের একটি অগ্রগামী নাট্য আন্দোলন কুথু-পি-পাত্তারাইয়ের সাথে যুক্ত ছিলেন। ভাইকম মুহাম্মদ বশিরের সাতটি ছোটগল্পের উপর ভিত্তি করে নির্মিত সিক্স ক্যারেক্টারস ইন সার্চ অফ অ্যান অথর-এ অভিনয় করেছিলেন। এছাড়াও তার অভিনীত অন্যান্য কিছু জনপ্রিয় মঞ্চনাটক হল; ওয়াইজেক, মুনশাইন, স্কাই টফি, সাঙ্গাদি আরিঞ্জো। এছাড়াও বেশ কয়েকটি শেক্সপিয়ারীয় নাটকে তিনি অভিনয় করেছেন।

কর্মজীবন

চলচ্চিত্র জীবন 
অপর্ণা মার্টিন প্রাক্কাটের এবিসিডি: আমেরিকান-বর্ন কনফিউজড দেশি নামক একটি চলচ্চিত্রে অভিনয়ের মাধ্যমে অভিনয় জগতে আত্মপ্রকাশ করেন। তিনি এই সিনেমায় মধুমিতার চরিত্রে অভিনয় করেছিলেন। চলচ্চিত্রে মধুমিতা ছিল একজন কলেজ ছাত্রী এবং দুলকার সালমানের অভিনীত চরিত্রের প্রেমিকা। নায়িকা হিসেবে তার দ্বিতীয় সিনেমা ছিল আসিফ আলী অভিনীত বাইসাইকেল থিভস।

অপর্না মামাস নির্মিত মান্নার মাথাই স্পিকিং ২ -এ প্রধান চরিত্রে অভিনয় করেছিলেন। এই চলচ্চিত্রটি কালজয়ী কৌতুক চলচ্চিত্র মান্নার মাথাই স্পিকিং (১৯৯৫) এবং জয়সূর্য অভিনীত বোবান স্যামুয়েলের হ্যাপি জার্নি (২০১৪) -এই দ্বৈত চলচ্চিত্রের দ্বিতীয় ভাগ।

এরপর অপর্না পরিচালক ভেনুর নির্মিত এবং অভিনেতা মামুট্টি অভিনীত মুন্নারিইপ্পু ছবিতে একজন সাংবাদিকের ভূমিকায় অভিনয় করেছিলেন, যা তার অভিনয় দক্ষতার জন্য প্রশংসিত হয়েছিল। তিনি মোহনলাল অভিনীত এবং প্রিয়দর্শন দ্বারা নির্মিত চলচ্চিত্র আম্মু টু আম্মু -তে অভিনয় করার জন্য চুক্তিবদ্ধ হয়েছিলেন কিন্তু পরবর্তীতে প্রযোজনা সমস্যার কারণে এটি স্থগিত রাখা হয়। ২০১৬ সালে, তিনি ক্রান্তি চলচ্চিত্রের চিত্রায়নের কাজ সম্পূর্ণ করেন কিন্তু কোনও প্রেক্ষাগৃহে এই ছবিটি মুক্তি পায়নি।

নাট্য জীবন 
চেন্নাইতে, তিনি মূলত ইংরেজি নাটক দলগুলির স্বক্রিয় অংশ ছিলেন। অপর্না সিক্স ক্যারেক্টারস ইন সার্চ অফ অ্যান অথরের মতো নাটকের অংশ ছিলেন এবং মাস্কেরেড, দ্য লিটল থিয়েটার, ম্যাজিক ল্যান্টার্ন, মাদ্রাজ প্লেয়ার্স, কুথু–পি-পাত্তারাই সহ বিভিন্ন নাট্য দলের সাথে কাজ করেছিলেন। তিনি  ৫০ টিরও বেশি নাটক পরিচালনা এবং অভিনয় করেছেন। তার প্রিয় নাটক ছিল রাজীব কৃষ্ণণ পরিচালিত মুনশাইন অ্যান্ড স্কাইটফিবি, যা চেন্নাইয়ের নাট্যদল পার্চ দ্বারা পরিচালিত হয়েছিল।

২০১৪ সালে, তিনি ভাইকম মুহাম্মদ বশিরের গল্পের নাট্য রূপান্তর আন্ডার দ্য ম্যাঙ্গোস্টিন ট্রি-এর অংশ ছিলেন।

তথ্যসূত্র

২১শ শতাব্দীর ভারতীয় অভিনেত্রী
চেন্নাইয়ের অভিনেত্রী
জন্মের বছর অনুপস্থিত (জীবিত ব্যক্তি)
মালয়ালম চলচ্চিত্র অভিনেত্রী
ভারতীয় চলচ্চিত্র অভিনেত্রী
জীবিত ব্যক্তি
২০২৫ জাফর এক্সপ্রেস হাইজ্যাক

২০২৫ সালের ১১ মার্চ ৫০০ জনেরও বেশি যাত্রী নিয়ে কোয়েটা থেকে পেশোয়ারগামী পাকিস্তানি যাত্রীবাহী ট্রেন জাফর এক্সপ্রেস পাকিস্তানের নিষিদ্ধ ঘোষিত সন্ত্রাসী গোষ্ঠী বেলুচিস্তান মুক্তিবাহিনী কর্তৃক ছিনতাই করা হয়।  হামলাকারীরা সুড়ঙ্গ ও ট্রেনের ট্র্যাকে শক্তিশালী বিস্ফোরণ ঘটিয়ে ট্রেন থামায় এবং তারপর ট্রেনে এলোপাথাড়ি গুলি চালায় বলে জানা যায়। তারা সরকারের উপর চাপ সৃষ্টির লক্ষ্যে ট্রেনের যাত্রীদের জিম্মি করে রাখে।

পটভূমি 
বেলুচিস্তান প্রদেশটি কমপক্ষে প্রায় ১৯৪৭ সাল থেকে পাকিস্তান সরকারের বিরুদ্ধে বেলুচ বিচ্ছিন্নতাবাদী ও ইসলামী জিহাদি গোষ্ঠীগুলির বিদ্রোহ এবং সংঘাতে জড়িত।  এই অঞ্চলে চরম দারিদ্র্য এবং অনুন্নত অবকাঠামো রয়েছে। ২০০১ সাল থেকে এই অঞ্চলের সশস্ত্র গোষ্ঠীগুলি অঞ্চলটিতে বড় ধরনের উন্নয়নকে বাধাগ্রস্ত করার জন্য বিভিন্ন সহিংস অভিযান চালিয়ে আসছে। কারণ তারা বিশ্বাস করে যে, এসব উন্নয়ন কেবল অন্যান্য প্রদেশের স্বার্থে করা হয়। 

বেলুচিস্তান লিবারেশন আর্মি একটি বালুচ জাতিগত জাতীয়তাবাদী, গোষ্ঠী যা ২০০০ সালে প্রতিষ্ঠিত হয়।  ২০০৬ সাল থেকে এটি পাকিস্তানে আনুষ্ঠানিকভাবে নিষিদ্ধ।

ছিনতাই 

২০২৫ সালের ১১ মার্চ সকাল ৯ টায় যাত্রীবাহী জাফর এক্সপ্রেস ট্রেনটি কোয়েটা থেকে পেশোয়ারের উদ্দেশে যাত্রা করে, প্রায়  দীর্ঘ পথ।  ট্রেনটিতে নয়টি কোচে আনুমানিক ৫০০ জন যাত্রী ছিলেন।  প্রায়  অতিক্রম করার পর কোয়েটা থেকে প্রায়  পশ্চিমে অবস্থিত সিবি শহরে বেলুচিস্তান লিবারেশন আর্মি পেরো কুনরি ও মুশকাফ স্টেশনের মধ্যে অবস্থিত ৮ নম্বর টানেল থেকে ট্রেনটি হাইজ্যাক করে।  জানা গেছে, দলটি ট্রেনে গুলি চালানোর আগে ট্রেনের ট্র্যাকে বিস্ফোরণ ঘটিয়ে তা উড়িয়ে দেয়। বিএলএ এই হামলার দায় স্বীকার করে বলে যে, আইন প্রয়োগকারী সংস্থার ৩০ জনেরও বেশি সদস্য নিহত হয়েছেন, যাদের মধ্যে ছুটিতে বাড়ি ফিরছিলেন এমন পাকিস্তানি সেনা সদস্যরাও ছিলেন। সতেরো জন যাত্রী ও তিনজন নিরাপত্তা কর্মী আহত হহ এবং ১০০ জন নিরাপত্তা কর্মীসহ নারী ও শিশু মিলিয়ে মোট ৩৫ জন যাত্রীকে জিম্মি করা হয় এবং প্রায় ৩৬৫ জনকে উদ্ধার করা হয়।   হামলায় ট্রেনের চালক গুরুতর আহত হন এবং পরে তিনি মারা যান। নিরাপত্তা কর্মকর্তারা ১১ জন নিরাপত্তা কর্মী নিহত হওয়ার বিষয়টি নিশ্চিত করেছেন।  নিরাপত্তা কর্মকর্তারা দাবি করেছেন যে হামলায় ২৭ জন সন্ত্রাসী নিহত হয়েছে এবং অনেকে আহত হয়েছে।  পাকিস্তানি মানবাধিকার কর্মী মামা কাদির জানিয়েছেন যে, হামলায় ২০০ জনেরও বেশি নিরাপত্তা কর্মী নিহত হয়েছেন বলে ধারণা করা হয়। জিম্মিদের বেশিরভাগই সরকারী কর্মী এবং তারা অ-বেলুচ বেসামরিক নাগরিক বলে জানা গেছে। 

পাকিস্তানি নিরাপত্তা বাহিনী ঘটনাস্থলে একটি বৃহৎ পরিসরে পাল্টা অভিযান শুরু করে।  তারা জাফর এক্সপ্রেস থেকে ৫৮ জন পুরুষ, ৩১ জন মহিলা ও ১৫ জন শিশুসহ ১০৪ জন যাত্রীকে উদ্ধার করে। অভিযানের সময় নিরাপত্তা কর্মীরা ১৬ জন বিএলএ সদস্যকে হত্যা করে।

তথ্যসূত্র 

২০২৫-এ অপরাধ
২০২৫-এ পাকিস্তান
রেল দুর্ঘটনা
এশিয়ায় ট্রেন বোমা হামলা
ট্রেন হাইজ্যাকিং
২০২০-এর দশকে হাইজ্যাক
২০২৫-এ গণহত্যা
২০২৫-এ রেল পরিবহন
দিব্যা গোপীনাথ

দিব্যা গোপীনাথ একজন ভারতীয় অভিনেত্রী যিনি মালায়ালাম ছবিতে কাজ করেন। তিনি কম্মাটিপাড়ম (২০১৬) চলচ্চিত্রের মাধ্যমে অভিনয় জগতে আত্মপ্রকাশ করেন।  এরপর থেকে তিনি আয়াল সাসি (২০১৭), ভাইরাস (২০১৯), এবং আনজাম পাথিরা (২০২০) -এর মতো চলচ্চিত্রে অভিনয় করেছেন।

ব্যক্তিগত জীবন 
দিব্যার জন্ম কোচির এলুরে । তিনি ত্রিশুর স্কুল অফ ড্রামা অ্যান্ড ফাইন আর্টসে পড়াশোনা করেছেন এবং আলুভার সেন্ট জেভিয়ার্স কলেজ ফর উইমেন থেকে বাণিজ্যে স্নাতকোত্তর ডিগ্রি অর্জন করেছেন। দিব্যা পরিচালক জুবিথ নম্রদাথকে বিয়ে করেছেন।  তিনি উইমেন ইন সিনেমা কালেক্টিভের একজন সদস্যও। 

আভাসাম ছবির সেটে অভিনেতা অ্যালেন্সিয়ার লে লোপেজের উপর দিব্যা যৌন নির্যাতনের অভিযোগ এনেছিলেন।

অভিনয় জীবন 
দিব্যা গোপীনাথ একজন প্রতিভাবান ভারতীয় অভিনেত্রী, যিনি মূলত মালয়ালম চলচ্চিত্রে অভিনয় করেন। তার চলচ্চিত্র জীবনের সূচনা হয় ২০১৬ সালে কম্মাটিপাড়ম চলচ্চিত্রের মাধ্যমে, যেখানে তিনি পরাঙ্কি মাজীদের স্ত্রীর চরিত্রে অভিনয় করেন। এরপর ২০১৭ সালে তিনি আয়াল সাসি চলচ্চিত্রে শ্রীলতা চরিত্রে উপস্থিত হন।

২০১৮ সালে দিব্যা আভাসম চলচ্চিত্রে একজন মুসলিম কনের ভূমিকায় অভিনয় করেন। এই চলচ্চিত্রটি তার অভিনয় দক্ষতার একটি নতুন দিক উন্মোচন করে, যেখানে তিনি সমাজের বিভিন্ন স্তরের কঠিন চরিত্রে নিজেকে মানিয়ে নেন। পরবর্তীতে, ২০১৯ সালে তিনি ভাইরাস চলচ্চিত্রে গীতা চরিত্রে অভিনয় করেন। এই চলচ্চিত্রটি বাস্তব জীবনের নিপাহ ভাইরাস মহামারী অবলম্বনে নির্মিত হয়েছিল এবং দিব্যার অভিনয় প্রশংসিত হয়।

২০২০ সালে তিনি অঞ্জাম পথিরা চলচ্চিত্রে সাব-ইন্সপেক্টর প্রীতি পোথুভালের চরিত্রে অভিনয় করেন। তার শক্তিশালী অভিনয় দক্ষতা এবং চরিত্রে দৃঢ়তা এই চলচ্চিত্রে স্পষ্ট হয়ে ওঠে। এরপর ২০২২ সালে দিব্যা ভিলেজ ক্রিকেট বয় নামের একটি স্বল্পদৈর্ঘ্য চলচ্চিত্রে মাতৃস্থানীয়া চরিত্রের ভূমিকায় অভিনয় করেন। চরিত্রের মধ্যে মা-সন্তানের আবেগময় সম্পর্ক ফুটিয়ে তোলেন তিনি।

সবশেষে, ২০২৩ সালে দিব্যা থুরামুখম চলচ্চিত্রে অভিনয় করেন। যদিও এই চলচ্চিত্রে তার চরিত্র সম্পর্কে বিস্তারিত জানা যায়নি, তবে তার অভিনয় দক্ষতার উপর নির্ভর করে ধারণা করা যায় যে, তিনি এখানে গুরুত্বপূর্ণ ভূমিকায় অভিনয় করেছেন।

দিব্যা গোপীনাথ তার অভিনয় জীবন জুড়ে বিভিন্ন ধরণের চরিত্রে অভিনয়ের মাধ্যমে নিজেকে প্রতিষ্ঠিত করেছেন। বাস্তবধর্মী চরিত্রে তার সাবলীল অভিনয় দক্ষতা দর্শকদের মুগ্ধ করে আসছে।

তথ্যসূত্র 

২১শ শতাব্দীর ভারতীয় অভিনেত্রী
কোচির অভিনেত্রী
ভারতীয় চলচ্চিত্র অভিনেত্রী
জীবিত ব্যক্তি
১৯৯৩-এ জন্ম
মালয়ালম চলচ্চিত্র অভিনেত্রী
মালয়ালী ব্যক্তি
থাঙ্কমণি গোপীনাথ

মঙ্গত মুল্যাক্কল থাঙ্কমনি, যিনি তার বিবাহ পরবর্তী নাম থাঙ্কমনি গোপীনাথ (২৭ মার্চ ১৯১৮- ২৮ ডিসেম্বর ১৯৯০) সম্বোধনেই বেশি পরিচিত ছিলেন, তিনি কেরালার একজন বিশিষ্ট ভারতীয় মোহিনিয়াত্তম নৃত্যশিল্পী এবং নৃত্য প্রশিক্ষক। তিনি নৃত্য শিল্পী ও প্রশিক্ষক গুরু গোপীনাথের স্ত্রী এবং সহ-নৃত্যশিল্পী। তিনি ছিলেন কালামন্ডলম প্রতিষ্ঠানের প্রথম মোহিনীঅট্টম ছাত্রী। কেরালার নারী অগ্রগতির ইতিহাসে থাঙ্কামণিকে অন্যতম গুরুত্বপূর্ণ প্রতীক হিসেবে বিবেচনা করা হয়, যিনি এমন এক সময়ে মোহিনীঅট্টম শিখেছিলেন যখন কেরালায় মেয়েদের জন্য নৃত্য শেখা এবং পরিবেশন করা অনৈতিক বলে বিবেচিত হত। তিনি ১৯৪১ সালের মালয়ালম চলচ্চিত্র প্রহ্লাদেও অভিনয় করেছেন এবং একটি গান গেয়েছেন।

জীবনী 
থাঙ্কমণি জন্ম ১৯১৮ সালের ২৭ মার্চ বর্তমান ত্রিশুর জেলার কুন্নামকুলামে । তার বাবা-মা ছিলেন পান্থলাত গোবিন্দন নায়ার এবং মাঙ্গত মুলাক্কল কুঞ্জিকাভাম্মা। যখন নৃত্যগুরু ভাল্লাথল তার কলামণ্ডলম প্রতিষ্ঠানের সূচনা করেন, তখন তিনিই ছিলেন সেই প্রতিষ্ঠানের প্রথম মোহিনীয়াট্টম ছাত্রী।

১৯৩৬ সালের সেপ্টেম্বরে তিনি নৃত্যশিলী গুরু গোপীনাথের সাথে বিবাহ বন্ধনে আবদ্ধ হন। থাঙ্কমণি তার স্বামী গুরু গোপীনাথের সাথে তৃতীয় মালয়ালম সবাক চলচ্চিত্র প্রহ্লাদ (১৯৪১) -এ কায়াথুর ভূমিকায় অভিনয় করেছিলেন। তিনি মালায়ালাম সিনেমার সূচনাকালের সময়ে, প্রথম শ্রেনীর অভিনেত্রীদের একজন হয়ে ওঠেন। মহিলা প্রধান চরিত্রে অভিনয়ের পাশাপাশি, তিনি ছবিতে গানও গেয়েছিলেন। বিয়ের পর থাঙ্কমণি গোপীনাথ ধীরে ধীরে মোহিনীঅট্টম নাচের মঞ্চ প্রদর্শনী বন্ধ করে দেন। তিনি ও তার স্বামী একসাথে, কেরালা নাটানাম (মূল নাম কথাকলি নাটানাম) নামে একটি উদ্ভাবনী নৃত্যশৈলীর নির্মান করেন এবং সেই বিশেষ নৃত্যধারাকে জনপ্রিয় করে তোলেন। গুরু গোপীনাথের সাথে তার নৃত্য পরিবেশন ততকালীন দক্ষিণ ভারতে অতি জনপ্রিয় ছিল।

থাঙ্কমণি গোপীনাথ শ্রী চিত্রোদয় নৃত্য কলেজে নৃত্য শেখাতেন, যা ছিল ত্রিবাঙ্কুর অঞ্চলের প্রথম নৃত্য বিদ্যালয়। তিনি ললিতা, পদ্মিনী, রাগিনী, ভবানী চেল্লাপ্পান, মঙ্গলা এবং লক্ষ্মীর মতো কেরালা নাট্যজগতের প্রখ্যাত শিল্পীর শিক্ষিকা ছিলেন।

১৯৪০ এবং ১৯৫০ এর দশকে ভারতের সবচেয়ে জনপ্রিয় নৃত্যশিল্পীদের মধ্যে গুরু গোপীনাথ-থাঙ্কমণি গোপীনাথ ছিলেন অন্যতম। থাঙ্কমণি ১৯৬০-এর দশকের শেষের দিকে নাচের মঞ্চ থেকে অবসর নেন। তিনি তিরুবনন্তপুরমের ভাট্টিউরকাভুতে বিশ্ব কলা কেন্দ্রম ভারানা সমিতির সদস্য হন। গুরু গোপীনাথের মৃত্যুর তিন বছর পর, ১৯৯০ সালের ২৮ ডিসেম্বর তিনি মারা যান।

তথ্যসূত্র 

মালয়ালম নেপথ্য সঙ্গীতশিল্পী
মালয়ালম চলচ্চিত্র অভিনেত্রী
ভারতীয় ধ্রুপদী নৃত্যের শিক্ষক
২০শ শতাব্দীর ভারতীয় নারী শিল্পী
২০শ শতাব্দীর ভারতীয় নৃত্যশিল্পী
কেরলের নৃত্যশিল্পী
মালয়ালী ব্যক্তি
১৯৯০-এ মৃত্যু
১৯১৮-এ জন্ম
কীর্তি গোপীনাথ

কীর্তি গোপীনাথ একজন ভারতীয় অভিনেত্রী যিনি মূলত মালায়ালাম চলচ্চিত্র এবং টেলিভিশন ধারাবাহিকে অভিনয় করেন। চলচ্চিত্র থেকে অবসর গ্রহনের ২০ বছর পর তিনি এশিয়ানেটে প্রচারিত আম্মায়ারিয়া ধারাবাহিকের মাধ্যমে প্রত্যাবর্তন করেন। কীর্তি ১৯৯৭ সালে মুক্তিপ্রাপ্ত কৌতুকমূলক চলচ্চিত্র জুনিয়র ম্যান্ড্রেক-এ নায়িকা হিসেবে অভিনয় করেছিলেন। এশিয়ানেটের ধারাবাহিক নির্মলা-তে ভাভা চরিত্রে তার ভূমিকাও বেশ প্রশংসিত হয়েছিল।

ব্যক্তিগত জীবন 
কীর্তি  কেরালার কোট্টায়মের লাক্কাত্তুরে গোপীনাথ এবং গীতার ঘরে জন্মগ্রহণ করেন।[ তথ্যসূত্র প্রয়োজন ] তার বাবা ছিলেন একজন বিমান বাহিনীর কর্মকর্তা এবং তার মা একজন গৃহিণী। যেহেতু তার বাবা বিমান বাহিনীতে ছিলেন তাই প্রতি তিন বছর অন্তর তার কর্মস্থল পরিবর্তিত হত। কীর্তি ভারতের বিভিন্ন স্থানে পড়াশোনা করেছেন। তিনি তার প্রাথমিক শিক্ষা বেঙ্গালুরুতে অর্জন করেন।

কীর্তি মালয়ালম এবং তামিল সিরিয়ালের একজন অভিনেতা রাহুলের সাথে বিবাহিত। এই দম্পতির দুই ছেলে আছে ভরত এবং আরিয়ান।[ তথ্যসূত্র প্রয়োজন ]

চলচ্চিত্র জীবন 
কীর্তি গোপীনাথ একজন প্রতিভাবান ভারতীয় অভিনেত্রী, যিনি মূলত মালয়ালম চলচ্চিত্রে কাজ করেছেন। তার অভিনয় জীবন শুরু হয় ১৯৯৪ সালে পাভম আই. এ. ইভাচান চলচ্চিত্রের মাধ্যমে, যেখানে তিনি জেসমিন চরিত্রে অভিনয় করেন। এরপর ১৯৯৫ সালে তিনি একাধিক চলচ্চিত্রে অভিনয় করে দর্শকদের মন জয় করেন। এই বছর তিনি মাঝায়েথুম মুনপে-তে শ্বেতা চরিত্রে, কিডিলোল্ককিডিলাম-এ ইন্ধু চরিত্রে এবং কীর্থনম-এ করিয়ার কন্যার চরিত্রে অভিনয় করেন। একই বছর কর্ম চলচ্চিত্রে তিনি শ্রীজার ভূমিকায় তার অভিনয় প্রশংসিত হয়।

১৯৯৬ সালেও কীর্তির অভিনয় জীবন ছিল ব্যস্ততাপূর্ণ। তিনি কাঞ্জিরাপল্লি কারিয়াচান-এ রেখা চরিত্রে, আকাশথেক্কোরু কিলিভাতিল-এ সুবাশিনী চরিত্রে এবং এপ্রিল ১৯ চলচ্চিত্রে মিনি চরিত্রে অভিনয় করেন। প্রত্যেকটি চরিত্রেই তিনি তার অভিনয়ের দক্ষতা প্রদর্শন করেন।

১৯৯৭ সালে কীর্তি গোপীনাথ আরও কিছু উল্লেখযোগ্য চলচ্চিত্রে কাজ করেন। তিনি জুনিয়র ম্যান্ড্রেক-এ প্রিয়া চরিত্রে, মন্ত্রমোথিরাম-এ বিন্ধু চরিত্রে, স্নেহসিন্দুরম-এ উর্মিলা চরিত্রে এবং বংশম চলচ্চিত্রে অ্যানি চরিত্রে অভিনয় করেন। তার প্রতিটি চরিত্রই ভিন্ন ভিন্ন রূপে দর্শকদের সামনে এসেছে, যা তার অভিনয় দক্ষতার প্রমাণ বহন করে।

চলচ্চিত্র ছাড়াও, কীর্তি গোপীনাথ টেলিফিল্মে এবং টেলিভিশন ধারাবাহিকেও অভিনয় করেছেন। তিনি আম্মায়ুদে মকন এবং লাভ স্টোরি টেলিফিল্মে অভিনয় করেন, যা তার অভিনয় জীবনকে আরও সমৃদ্ধ করেছে।

সামগ্রিকভাবে, কীর্তি গোপীনাথের চলচ্চিত্রজীবন ছিল বৈচিত্র্যময় এবং সমৃদ্ধ। তার অভিনয় দক্ষতা এবং চরিত্রের বৈচিত্র্য দর্শকদের মনে গভীর ছাপ ফেলেছে। মালয়ালম চলচ্চিত্রে তার অবদান উল্লেখযোগ্য এবং তার অভিনয় কর্মজীবন নবীন অভিনেত্রীদের জন্য অনুপ্রেরণাস্বরূপ।

তথ্যসূত্র

মালয়ালম টেলিভিশন অভিনেত্রী
ভারতীয় শিশু অভিনেত্রী
২১শ শতাব্দীর ভারতীয় অভিনেত্রী
২০শ শতাব্দীর ভারতীয় অভিনেত্রী
জন্মের স্থান অনুপস্থিত (জীবিত ব্যক্তি)
কেরলের অভিনেত্রী
জীবিত ব্যক্তি
জন্মের বছর অনুপস্থিত (জীবিত ব্যক্তি)
ভারতীয় চলচ্চিত্র অভিনেত্রী
মালয়ালম চলচ্চিত্র অভিনেত্রী
ব্রহ্মরাক্ষস

ব্রহ্মরাক্ষস (, ) হলো রাক্ষসদের একটি শ্রেণী, অর্থ্যাত, হিন্দুধর্মে সাধারণত দুষ্ট প্রাণীদের একটি জাতি। ব্রাহ্মণ জাতের যে সদস্য অধর্মে লিপ্ত হয় তার মৃত্যুর পর তাকে ব্রহ্মরাক্ষস হওয়ার অভিশাপ দেওয়া হয়।

সাহিত্যে

মনুসংহিতা 
মনুসংহিতায় বলা হয়েছে যে, যে ব্রাহ্মণ কালো জাদুর দ্বারা অধর্মের জীবনযাপন করে, অন্য পুরুষের স্ত্রীদের সাথে মেলামেশা করে অথবা অন্য ব্রাহ্মণদের সম্পত্তি আত্মসাত করে সে তার মৃত্যুর পর ব্রহ্মরাক্ষসে পরিণত হবে।

পুরাণ 
ব্রহ্মপুরাণে একজন চণ্ডাল এবং একজন ব্রহ্মরাক্ষসের মধ্যে কথোপকথনের বর্ণনা রয়েছে। তার পাপ সম্পর্কে জিজ্ঞাসা করা হলে, ব্রহ্মরাক্ষস জানালেন যে তিনি একসময় সোমশর্মা নামে একজন ব্রাহ্মণ ছিলেন। যেহেতু তিনি একজন বহিষ্কৃত রাজার পক্ষে যজ্ঞ করেছিলেন, যার সেবায় মন্ত্র ব্যবহার নিষিদ্ধ ছিলো, তাই তাকে ব্রহ্মরাক্ষসে পরিণত করা হয়েছে।

নারদীয় পুরাণে কল্মাষপাদের সাথে এক ব্রহ্মরাক্ষসের কথোপকথনের একটি ঘটনা বর্ণনা করা হয়েছে যার বাসস্থান ছিল একটি বটবৃক্ষ। ব্রহ্মরাক্ষস রাজাকে বলেছিলেন যে তিনি পূর্বে মগধ দেশে সোমদত্ত নামে একজন ধনী ব্রাহ্মণ ছিলেন। বেদ আয়ত্ত করার পর সোমদত্ত তার অর্জিত জ্ঞান এবং তার যৌবনের কারণে অহংকারী হয়ে পড়েছিলেন, যার কারণে তিনি তার গুরুদেবের কথা মান্য করেননি। তাই তিনি ব্রহ্মরাক্ষসের অবস্থায় পতিত হন। মানসিক সুখ অনুভব করতে না-পেরে তিনি ব্রাহ্মণদের মাংস ভক্ষণ করেন এবং যন্ত্রণার জীবনযাপন করেন বলে বর্ণনা করা হয়েছে।

স্কন্দপুরাণে বিদর্ভের রাজা বিদুরথের কিংবদন্তি বর্ণিত হয়েছে। শিকারের সময় দুর্ঘটনাক্রমে একজন ঋষিকে হত্যা করার পর তিনি এগারোটি ভয়াবহ জন্ম ভোগ করতে বাধ্য হন। সপ্তম জন্মে বিদুরথ ব্রহ্মরাক্ষস হিসেবে জন্মগ্রহণ করেন যার তীক্ষ্ণ ও বাঁকানো শ্বদন্ত, ভয়ঙ্কর মুখমণ্ডল এবং শুষ্ক অঙ্গপ্রতঙ্গ ছিলো এবং তিনি রক্ত ​​ও মাংস খেয়ে বেঁচে ছিলেন। এক যুদ্ধে রাজা নিমি তাকে ব্রহ্মাস্ত্রের সাহায্যে হত্যা করেন।

লোককথা 

বত্রিশ সিংহাসন, পঞ্চতন্ত্র এবং অন্যান্য প্রাচীন নারী গল্পের মতো প্রাচীন ভারতীয় গল্পগুলিতে ব্রহ্মরাক্ষস নিয়মিতভাবে উপস্থিত ছিল। এই গল্পগুলি অনুসারে, ব্রহ্মরাক্ষসরা এতটাই শক্তিশালী ছিল যে তারা যে কোনও ব্যক্তির প্রতি সন্তুষ্ট হলে যে কোনও বর, অর্থ, সোনা দান করতে পারত। বেশিরভাগ গল্পেই, তাদের বিশাল, নীচ এবং হিংস্র চেহারা হিসাবে চিত্রিত করা হয়েছে যাদের মাথায় রাক্ষসের মতো দুটি শিং এবং ব্রাহ্মণের মতো চুলের তালা ছিল এবং সাধারণত গাছে উল্টো করে ঝুলন্ত অবস্থায় পাওয়া যায়। এছাড়াও, গল্পগুলিতে ব্রহ্মরাক্ষস কখনও কখনও মানুষকে খেয়ে ফেলত।

কথিত আছে যে, ৭ম শতাব্দীর সংস্কৃত কবি ময়ূরভট্ট , যিনি বিখ্যাত সূর্য শতক ( সূর্যের প্রশংসায় একশো শ্লোক ) রচনা করেছিলেন, তিনি বিহারের ঔরঙ্গাবাদ জেলায় অবস্থিত দেও সূর্য মন্দিরে একটি পিপল গাছের নীচে তপস্যা করার সময় একজন ব্রহ্মরাক্ষসের দ্বারা বিরক্ত হয়েছিলেন । কিংবদন্তি অনুসারে, ময়ূরভট্টের উচ্চারিত শ্লোকগুলি বারবার উচ্চারণ করে তিনি বিরক্ত হয়েছিলেন। তাকে তাড়াতে, ময়ূরভট্ট তার নাক দিয়ে তাঁর বাক্য উচ্চারণ করতে শুরু করেছিলেন। ব্রহ্মরাক্ষসের নাক না থাকায়, গাছটি তৎক্ষণাৎ শুকিয়ে যায়। সূর্যের প্রশংসায় ময়ূরভট্ট শান্তিপূর্ণভাবে একশো শ্লোক রচনা করতে পারেন , যা তাকে কুষ্ঠরোগ থেকে আরোগ্য করে।

তথ্যসূত্র

বহিঃসংযোগ 

রাক্ষস
হিন্দু পুরাণে মানবেতর জাতি